KCE ลุ้นผลงาน Q4 โตดี รับคลายมาตรการโควิด-เปิดประเทศจีนหนุน แนะซื้อเป้า 54 บ.
KCE ลุ้นไตรมาส 4/65 โตดี รับคลายมาตรการโควิด-เปิดประเทศจีนหนุน คาดดันกำไรปีนี้แตะ 2.46 พันลบ. ปี 66 ทะลุ 2.69 พันลบ. แนะซื้อเป้า 54 บาท
KCE ลุ้นไตรมาส 4/65 โตดี รับคลายมาตรการโควิด-เปิดประเทศจีนหนุน คาดดันกำไรปีนี้แตะ 2.46 พันลบ. แนะซื้อเป้า 54 บาท
2 ธ.ค. 2565

บล.ดาโอ ระบุในบทวิเคราะห์วันนี้(2 ธ.ค.65) ว่า  บริษัท เคซีอี อีเลคโทรนิคส์ จำกัด (มหาชน) หรือ KCE แนะนำทยอยซื้อสะสมเป้าเชิงกลยุทธ์ 54.00 บาท ประเมินราคาหุ้น KCE ผ่านจุดต่ำสุดและ Bottom out แล้ว (ปรับฐานไป 42% ตั้งแต่ต้นปีถึงปัจจุบัน ขณะที่กำไร 9 เดือนแรกปี 2565 ออกมาดีกว่าคาดต่อเนื่องด้วยแนวโน้มไตรมาส 4/65 ที่ดี
การผ่อนคลายมาตรการโควิดจีนและการเปิดประเทศในปี 65 หนุน Demand และการขนส่งสินค้ากลุ่มอิเล็กทรอนิกส์ให้เพิ่มขึ้น ขณะที่ปัญหาด้าน Supply Chain Semi-Conductor เริ่มผ่อนคลาย โดยประเมินกำไรสุทธิปี 65 ที่ 2.46 พันล้านบาท โต 2% เทียบช่วงเดียวกันของปีก่อน และปี 66 อยู่ที่ 2.69 พันล้านบาท โต 9% เทียบช่วงเดียวกันของปีก่อน